În acest weekend pornesc la drum fazele play-off și play-out ale Ligii a III-a la Fotbal. În Seria 1 și Seria 5, în care se regăsesc cele patru divizionare C băcăuane, startul este dat de play-out.
Pe fondul retragerii Viitorului Darabani și a excluderii Forestei Suceava, play-out-ul Seriei 1 va număra doar patru echipe: CSM Vaslui, Șomuz Fălticeni, Aerostar și Rapid Brodoc. Și, lucru esențial, nu va retrograda nimeni. În prima etapă, CSM Vaslui și Șomuz vor sta, în timp ce Aerostar și Rapid Brodoc se vor înfrunta vineri, de la ora 15.00, pe stadionul "Aerostar".
În ceea ce privește play-out-ul Seriei 5, Viitorul Curița va juca, de asemenea vineri, în deplasare, contra celor de la Sepsi Sfântu-Gheorghe 2. În fine, în play-off-ul Seriei 1, sâmbătă, de la ora 15.00, vice-lidera CSM Bacău va primi vizita Științei Miroslava într-un meci programat pe "Letea", în timp ce FC Bacău se va deplasa în fieful primei clasate, Bucovina Rădăuți.
Seria 1/ Play-off
Programul etapei 1/ 30 martie, ora 15.00: Bucovina Rădăuți- FC Bacău, CSM Bacău- Știința Miroslava.
Clasament: 1) Bucovina Rădăuți 32p., 2) CSM Bacău 31p., 3) Știința Miroslava 28p., 4) FC Bacău 24p.
Seria 1/ Play-out
Etapa 1/ 29 martie, ora 15.00: Aerostar Bacău- Rapid Brodoc.
Clasament: 1) CSM Vaslui 21p., 2) Șomuz Fălticeni 20p., 3) Aerostar Bacău 15p., 4) Rapid Brodoc 14p.
Seria 5/ Play-out
Programul etapei 1/ 29 martie, ora 15.00: AFC Odorheiu Secuiesc- SR Municipal Brașov, Sepsi 2- Viitorul Curița. 30 martie, ora 15.00: KSE Târgu-Secuiesc – Ciucaș Târlungeni.
Clasament: 1) AFC Odorheiu Secuiesc 29p., 2) KSE Târgu-Secuiesc 19p., 3) Sepsi Sfântu-Gheorghe 16p. (golaveraj 25-33), 4) Viitorul Curița 16p. (golaveraj 26-36), 5) Ciucaș Târlungeni 13p., 6) SR Municipal Brașov 7p.
Dan Sion